এখানে উল্লেখ্যঃ "যাচাইযোগ্যতা" বলতে এখানে এটা বোঝানো হচ্ছে না যে উইকিপিডিয়ার সম্পাদকদেরকে কোন মাধ্যমে প্রকশিত তথ্য, যেমন কোন বাংলা দৈনিকে প্রকাশিত একটি তথ্য, আসলেই সত্য কি না তা যাচাই করতে হবে। এ-ধরনের যাচাইয়ের ব্যপারে উইকিপিডিয়ার সম্পাদকদের নিরুত্সাহিত করা হয়, কারণ এ-ধরনের যাচাইকর্ম মৌলিক গবেষণার পর্যায়ে পড়ে। আর সম্পাদকের নিজস্ব মৌলিক গবেষণা প্রকাশ উইকিপিডিয়ার মূলনীতি বহির্ভূত।